|  |  |
| --- | --- |
|  | **Самарқанд шаҳар иқтисодий судига** |
| **аризачи:** | **“SAMARQAND” масъулияти чекланган жамияти** манзил: Самарқанд шахри, усто Умар Жўрақулов кўчаси 180-уйх/р: 2020 8000 5000 6000 8001АТИБ “Ипак йўли” Умар минтақавий филиали МФО: 00283, СТИР: 300 300 300телефон: 93 999 99 99 |
| **жавобгар:** | **“BUXORO” масъулияти чекланган жамияти** манзил: Бухоро шахри, Нақшбандий кўчаси 190-уйх/р: 2020 8000 5000 6000 8001АТИБ “Агро банк” Бухоро вилоят филиали МФО: 00202, СТИР: 300 400 400 |

**АРИЗА**

(ижро варақаси бериш тўғрисида)

Самарқанд шаҳри, Усто Умар Жўрақулов кўчаси 180-уйда жойлашган “SAMARQAND” масъулияти чекланган жамияти Бухоро шаҳри, Нақшбандий кўчаси 190-уйда жойлашган “BUXORO” масъулияти чекланган жамиятига нисбатан махсулот етказиб бериш шартномаси юзасидан келиб чиққан дебитор қарздорликни ундириш тўғрисидаги даъво аризаси билан “PHILOSOPHY OF JUSTICE” НТМ хузуридаги доимий фаолият кўрсатувчи ҳалқаро тижорат арбитраж судига мурожаат қилган эди. Даъво ариза бўйича юритилган № 23-24/01-01-000-рақамли хакамлик иши Самарқанд шаҳар, Ислохот кўчаси 11-уй, 42 В хона манзилида жойлашган хакамлик суди биносида кўриб чиқилиб, иш бўйича 2023 йил 10 апрел куни хал қилув қарори қабул қилинган, унга кўра даъвогар “SAMARQAND” МЧЖнинг жавобгар “BUXORO” МЧЖга нисбатан дебитор қарздорлик, пеня ундириш тўғрисидаги даъво аризаси қисман каноатлантирилган, жавобгар “BUXORO” МЧЖ хисобидан даъвогар “SAMARQAND” маъсулияти чекланган жамияти фойдасига ХХХХХХХ сўм асосий қарз, ХХХХХХ сўм пеня, олдиндан тўланган ХХХХХХ сўм хакамлик йиғими ва ХХХХХ сўм почта харажатлари ундириш белгиланган.

Хакамлик судининг хал қилув қарорини биз 2023 йил 15 апрел куни хакамлик судининг биносида шахсан қабул қилиб олдик.

Биз суднинг хал қилув қарори қабул қилингандан сўнг жавобгарга ёзма талабнома билан мурожаат қилиб, суд қарорини ихтиёрий тарзда 5 кунлик муддатда бажаришни сўрадик. Бугун суд қарорини ихтиёрий бажариш учун белгиланган 5 кунлик муддат тугади, шундай бўлсада жавобгар “BUXORO” масъулияти чекланган жамияти қарздорликни тўлаб бермади, суднинг хал қилув қарорини бажармади.

“Хакамлик судлари тўғрисида”ги қонуннинг 50-моддасига кўра Агар ҳакамлик судининг ҳал қилув қарори ҳакамлик судининг ҳал қилув қарорида белгиланган муддатда ихтиёрий ижро этилмаган бўлса, у мажбурий ижро этилиши керак. Ҳакамлик судининг ҳал қилув қарорини мажбурий ижро этиш «Суд ҳужжатлари ва бошқа органлар ҳужжатларини ижро этиш тўғрисида»ги Ўзбекистон Республикаси [Қонунига](https://lex.uz/docs/26477)мувофиқ, ваколатли суд берган ижро варақаси асосида амалга оширилади.

ИПКнинг 228-моддасига кўра Ҳакамлик судининг ҳал қилув қарорини мажбурий ижро этиш учун ижро варақаси бериш тўғрисидаги масала ҳакамлик судининг ҳал қилув қарори ҳакамлик муҳокамаси тарафларидан қайси бирининг фойдасига чиқарилган бўлса, ўша тарафнинг аризасига биноан иқтисодий суд томонидан кўриб чиқилади, 229-моддасига кўра Ҳакамлик судининг ҳал қилув қарорини мажбурий ижро этиш учун ижро варақаси бериш тўғрисидаги ариза ёзма шаклда берилади ва ҳал қилув қарори ҳакамлик муҳокамаси тарафларидан қайси бирининг фойдасига қабул қилинган бўлса, ўша тараф ёки унинг вакили томонидан имзоланиши керак.

“Давлат божи тўғрисида”ги қонуннинг 9-моддаси 21-бандига асосан Иқтисодий судларда тадбиркорлик субъектлари — ҳакамлик судининг ҳал қилув қарорларини мажбурий ижро этиш учун ижро варақаси бериш тўғрисида ариза берганда давлат божини тўлашдан озод қилинади.

Юқоридаги важлар ва қонун хужжатларига асосланиб Суддан “PHILOSOPHY OF JUSTICE” НТМ хузуридаги доимий фаолият кўрсатувчи ҳалқаро тижорат арбитраж судининг 23-24/01-01-000-рақамли хакамлик иши бўйича 2023 йил 10 апрел куни қабул қилинган хал қилув қарорини мажбурий ижро этиш учун ижро варақа беришни сўрайман.

 Иловада:

- ҳакамлик суди ҳал қилув қарорининг тасдиқланган кўчирма нусхаси

- ҳакамлик битимининг тегишли тарзда тасдиқланган кўчирма нусхаси

- почта харажатлари тўланганлигини тасдиқловчи ҳужжатлар;

- ҳакамлик судининг ҳал қилув қарорини мажбурий ижро этиш учун ижро варақаси бериш тўғрисидаги аризанинг кўчирма нусхаси ҳакамлик муҳокамасининг бошқа тарафига юборилганлигини тасдиқловчи почта квитанцияси

- талабнома нусхаси

**“SAMARQAND” маъсулияти чекланган**

**жамияти директори: Ф.Бобоев**